জিনিউসেন্স
জিনিউসেন্স একটি লিনাক্স ডিস্ট্রিবিউশন। এটি উবুন্টুর উপর ভিত্তি করে তৈরী করা হয়েছে। উবুন্টুর মত ব্যবহারবান্ধব করে তৈরী করা হলেও এখানে ফ্রি নয় এমন সফটওয়্যারসমূহ এবং বাইনারি ব্লব অন্তর্ভুক্ত করা হয়নি। ফ্রি সফটওয়্যার ফাউন্ডেশন এটিকে এমন একটি লিনাক্স ডিস্ট্রিবিউশন হিসাবে তৈরী করছে যেখানে শুধুমাত্র ফ্রি সফটওয়্যার ব্যবহার করা হয়েছে। ফ্রি নয় এমন সফটওয়্যারসমূহের ক্ষেত্রে জিনিউসেন্স অপেক্ষাকৃত কঠিন অবস্থান নিয়ে থাকে। উদাহারণস্বরূপ বলা যায়, যে সকল ডকুমেন্টেশনে ফ্রি নয় এমন কোন সফটওয়্যার ইনস্টলের নির্দেশনা দেয়া থাকে সেগুলোও এই ওএস থেকে অপসারণ করা হয়ে থাকে। ফ্রি সফটওয়্যার ফাউন্ডেশনের প্রতিষ্ঠাতা এবং প্রেসিডেন্ট রিচার্ড স্টলম্যান জানুয়ারী ২০১০ থেকে নিয়মিতভাবে জিনিউসেন্স অপারেটিং সিস্টেমটি ব্যবহার করছেন। ব্রেইন ব্রাজিল এবং পল ও'ম্যালি ২০০৬ সালে এই প্রকল্পটি শুরু করেন। ১.০ সংস্করণ থেকেই ফ্রি সফটওয়্যার ফাউন্ডেশন এই প্রকল্পে সহায়তা করছে।